Paljud katusekatte- ja fassaadimaterjalid on näidanud oma sobivust elu- ja ärihoonetele nii kaitseomaduste kui stiili poolest aga üksikud neist suudavad saavutada seda iseloomu, mille puitkimm annab mistahes ehitisele.
#000001
Kui ülemaailmselt peetakse oma omadustelt parimateks mõningaid Põhja-Ameerika päritoluga küpressilisi siis kodumaistest puuliikidest saab oma saadavuse ja looduslike kaitseomaduste poolest lähedale mänd. Männipakk sisaldab rohkem looduslikke vaike mis aitavad kimmil rasketele ilmastikutingimustele vastu pidada aastakümneid. Traditsiooniliselt on meie maal kimmimaterjaliks kasutatud ka oma tüveomadustelt sobivat haaba ja tamme.
#000002
Kimm on peensaetud, pikisuunas kiilukujuline, katuse- või seinaelement. Ta pakub väga kõrgetasemelist kaitset ilmastikutingimuste vastu ja on samas väljanäegemiselt unikaalne sobides suurepäraselt nii vanadele majadele kui ka iseloomulikus stiilis uusehitistele. Erinevalt kaasaegsetest katuse- ja fassaadimaterjalidest valitakse kimm majade ja ärihoonete ehituseks või remondiks enamasti esteetilistel kaalutlustel. Selle kõrval langeb otsus tihti nende kasuks tänu nende kestvusele, biolagunevuse omadustele, madalale CO2 jalajäljele, löögikindlusele, piiramatutele disainivõimalustele j.n.e.
#000003
Kimmid lüüakse katusele vähemalt 3 kihis, jättes ilmastiku kätte nähtavale alla 1/3 kimmi pikkusest. Sellisel, kõrgema klassi kimmidest, 3-kihilisel lahendusel on sajanditepikkune ajalugu. Madalama klassi kimmid nõuavad sademetekindluse tagamiseks suuremat ülekatet. Väiksemat ülekatet saab katusel lubada vaid olukordades kus täielik sademetekindlus ei ole nõutud, näiteks avatud katusealusega kõrvalhooned. Seda kuni määrani kus ilmastikuga silmitsi jääb veidi alla poole kimmi pikkusest ja tulemuseks on 2-kihiline kate.
#000004
Hinnakirjas on toodud kolme erineva paksusega kimmi tükihinnad nii kaetuna tõrvaõliga kui ka ilma. Samuti on toodud ligikaudsed materjali maksumused katuse ruutmeetri kohta nii kahe- kui kolmekordse katte puhul maksimaalse paigaldussammu korral. Hinnad on ilma käibemaksuta.
#000009
OÜ Scindula missiooniks on toetada selle suurepärase ja end läbi sajandeid tõestanud katusematerjal aukoha säilimist majaomanike katusekatte valikus. See ka üks põhjuseid miks valisime oma ettevõtte nimeks selle hilis-ladinakeelse sõna mis väljendab just kimmi eelkäijat.
#000010
Käivitasime kimmide tootmise oma saekaatris Lääne-Saaremaal 2009. aastal. Selle aja jooksul on olnud suur heameel tarnida ja südantsoojendav vaadata meie kimme kümnete arhailisust hindavate majaomanike stiilsetel hoonetel. Meie kandist varutud männid on küll sageli kidura kasvuga kuid just nende pakkudest saame materjali millel on hea peremehe valduses eeldusi kesta mitu inimpõlve. Meile meeldib tutvuda oma klientidega, et saada aru nende vajadustest ja võimalusel anda nõu kuidas parimal moel kasutada neid vahvaid tooteid.
#000011
Meie kliendid on majaomanikud, töövõtjad, ehitajad ja edasimüüjad - paljud neist on täiesti uued kliendid kes usaldavad oma katusematerjali valmistuse meile olles valmis tasuma suures osas ka ette. Me võtame seda vastutust väga tõsiselt. Me usume, et pakkudes parimaid kimme suudame aidata teha iga maja ideaalseks koduks toetades omanikku andmaks hoonele oma iseloomu ja seda isiklikku puudutust.
#000013
Suur osa meie päevast läheb õpetamisele ja õppimisele. Vastates teie küsimustele kimmi kasutuse kohta õpime palju teie parendusplaanide kohta. Iga maja on erinev, sageli viivad teie situatsioonide omapärad täiesti uute õppetundide omandamiseni. Suhtlemine on meie protsessis väga oluline kuna nii saame teada kuidas meie tooted saavad parimal moel teid toetada teie ehituslikes eesmärkides. Meil mõlemal on sama lõppeesmärk - katus mis sulle meeldib.
#000014
Paljud meie klientidest on majaomanikud kellel tekib, tänu selle materjali kestvusele, vajadus osta meilt vaid üks kord. Tänud teile kõigile kes te olete meid usaldanud alates 2009. Tänud ka kõigile korduvklientidele kes on usaldanud meid taas ja taas. Ilma teie usuta sellesse mida meie tooted saavad anda teie hoonetele oleks meil võimatu panustada selle suurepärase materjali edendusse. Esivanemate kogemus julgustab mind kinnitama, et teie valiku õigsus hakkab veelgi selgemalt ilmnema alles aastakümnete pärast.
#000015
Me armastame ja austame neid tooteid nende loomuliku ilu, ajatu traditsiooni ja sajanditepikkuse eduka kasutuskogemuse pärast. Puitkimmid on inimestes alati esile kutsunud soovi neid käega tunnetada.
#000016